|  |
| --- |
| **Retningslinjer for bruk av gründerfondet revidert 2020****§1 – FORMÅL**Gründerfondet skal bidra til å realisere en satsing på ungdom i Øksnes, som har en konkret forretningside og ønske om å etablere egen virksomhet i Øksnes kommune. Fondet finansieres gjennom bevilgninger fra staten via Nordland Fylkeskommune, eller gjennom bevilgninger fra kommunestyret.Ved bruk av gründerfondet er det krav om at den tjenesten/varen som det søkes om tilskudd for utvikling-, produksjon- og salg av, med sannsynlighet har et udekket marked. Kommunen bør ikke gi tilskudd som kan føre til konkurransevridning, og som kan oppfattes som en forfordeling av støtte i forhold til lignende virksomheter i det lokale marked. **§ 2 – TYPE** **TILTAK**  1. Øksnes kommune skal vurdere hver enkelt forretningsidé ut fra flg. kriterier:1. Idéen må ha potensial til å gi en varig og lønnsom virksomhet med økt aktivitet
2. Søker må ha personlige forutsetninger for å videreføre idéen.
3. Søkeren må være i aldersgruppen 18 – 35 år.

2. Øksnes kommune skal ha skriftlig avtale med den enkelte gründer som mottar stipend.3. Søkeren må ha en konkret bedrifts-/virksomhetsidé som utvikles gjennom en avtalt periode.4. Stipendet skal kunne brukes til å konkretisere en forretningsidé eller en skisse for å utvikle et fysisk produkt eller tjeneste.5. Stipendet kan brukes til innkjøp av tjenester/konsulenthjelp, delvis livsopphold (dersom søker slutter i / har permisjon fra jobb) og andre definerte kostnader ved idéutviklingen. 6. Dersom stipendet brukes til livsopphold/lønn må søker selv besørge nødvendig informasjon til Likningsmyndighetene.7. Gründerstipendet kan kombineres med andre virkemidler som ”sammensatte pakker”. 8. Stipendet kan høyst utgjøre kr 30.000,-.**§3 – SØKNAD**Søknad sendes til Øksnes kommune gjennom portalen Regionalforvaltning.no. Følgende må framkomme i søknaden:1. Opplysninger /informasjon om søker
2. Beskrivelse av prosjektet/tiltaket – med målsetting og forventede resultater, herunder mulig økning i antall arbeidsplasser.
3. Plan for gjennomføring med tidsplan, organisering og samarbeidspartnere.
4. Investerings- og finansieringsplan.

**§4 – VILKÅR, UTBETALING OG DOKUMENTASJON** 1. Har ikke Øksnes Kommune mottatt anmodning om utbetaling i løpet av tilsagnsåret og det påfølgende år, bortfaller tilsagnet.
2. Tilskuddet bes utbetalt via webportalen Regionalforvaltning.no.
3. Dersom tilskuddet ikke brukes i tråd med forutsetningene, kan tilskuddet kreves tilbakebetalt helt eller delvis.
4. Tildelingen av tilskudd skjer i hht. reglene for bagatellmessig støtte hvor samlet støtte overfor bedriften ikke kan overstige 200.000 € over en 3 årsperiode. Det vises til statsstøtteregelverket i EØS-avtalen.
5. Kommunal- og regionaldepartementet, samt Riksrevisjonen har adgang til å iverksette kontroll med at tilskuddet nyttes etter forutsetningene.
 |
| **§5 - BEVILGNINGSFULLMAKT**Med bakgrunn i K-sak 144/19 «Overordnet dleegeringsreglement for Øksnes kommune» har Rådmannen bevilgningsfullmakt på et beløp inntil kr. 50.000,- i den enkelte sak.Vedtak foretatt med bakgrunn i Rådmannens bevilgningsfullmakt skal refereres i påfølgende Formannskapsmøte.  |

Vedtatt 02.04.2020 i K-sak 15/20